Hari Ista

Hari Ista tau dikumbai mega Hari Paska tauka Hari Minggu Pengangkat ari Mati, nya hari besai pengarap Kristian kena ngingatka pengangkat Jesus Kristus ari pemati, baka ditulis ba dalam Sempekat Baru ke nyadi tiga hari sepengudah iya diregang orang Rom ba Calvary lalu ditumbak. Utai tu nyadi pengudah Pemerinsa Jesus Kristus, ditangkanka Lent (tauka Lent Besai), timpuh 40 hari bepasa, besembiang enggau penusah.

Orang Kristian ke ngintu Hari Ista ngumbai timpuh seminggu sebedau Ista enggau nama Minggu Kudus, ti nitihka Kristian Barat bepun maya Hari Minggu Palma (nandaka penama Jesus ba Jerusalem), nyengkaum Hari Rabu Penginti (maya Jesus diserungkai), lalu nyengkaum hari-hari Triduum Ista ngaum hari Maundy Thursday, ngingatka Maundy enggau Pemakai Kepenudi, bersereta enggau Good Friday, ngingatka maya Jesus diregang lalu parai. Dalam pengarap Kristian Timur, pengawa ti sama dikeingatka enggau nama hari semua berengkah enggau "Kudus" tauka "Kudus enggau Besai", lalu Ista empu engka dikumbai "Paska Besai enggau Kudus". Dalam pengarap Kristian Barat enggau Timur, Istatide, Musin Ista tauka Paska, berengkah kena Hari Minggu Ista lalu sepengelama tujuh minggu, tembu enggau penatai hari ke-50, Hari Minggu Pentikos, tang dalam pengarap Kristian Timur pengawa ngelepaska hari besai nya kena hari ke-39, sehari sebedau Gawai Peniki.

 Penerang 

 Penyanding 

 Nota